CELEX: 32009D0011
Language: hu
Date: 2008-12-19 00:00:00
Title: 2009/11/EK: A Bizottság határozata ( 2008. december 19. ) a hasított sertések spanyolországi minősítési módszereinek engedélyezéséről (az értesítés a C(2008) 8477. számú dokumentummal történt)

10.1.2009   
            
            
               HU
            
            
               Az Európai Unió Hivatalos Lapja
            
            
               L 6/79
            
         
      A BIZOTTSÁG HATÁROZATA
   
   (2008. december 19.)
   a hasított sertések spanyolországi minősítési módszereinek engedélyezéséről
   (az értesítés a C(2008) 8477. számú dokumentummal történt)
   (Csak a spanyol nyelvű szöveg hiteles)
   (2009/11/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a hasított sertések közösségi osztályozási rendszerének meghatározásáról szóló, 1984. november 13-i 3220/84/EGK tanácsi rendeletre (1) és különösen annak 5. cikke (2) bekezdésére,
   mivel:
   
               (1)
            
            
               A 3220/84/EGK rendelet 2. cikkének (3) bekezdése értelmében a hasított sertéseket a színhústartalom becslése alapján kell minősíteni, a hasított sertés egy vagy több anatómiai részén végzett fizikai méréseken alapuló, statisztikailag igazolt értékelési módszerek segítségével. A minősítési módszerek engedélyezésének feltétele, hogy az értékelés statisztikai hibája egy megadott tűréshatáron belül maradjon. Ezt a tűréshatárt a hasított sertések közösségi osztályozási rendszerének alkalmazására vonatkozó részletes szabályok megállapításáról szóló, 1985. október 24-i 2967/85/EGK bizottsági rendelet (2) 3. cikkének (2) bekezdése határozza meg.
            
         
               (2)
            
            
               A 88/479/EGK bizottsági határozat (3) négy hasítottsertés-minősítési módszer (DEST, FOM, HGP és AutoFOM) alkalmazását engedélyezte Spanyolország számára.
            
         
               (3)
            
            
               Bizonyos technikai kiigazítások szükségességére tekintettel Spanyolország arra kérte a Bizottságot, hogy engedélyezze két módszer (FOM és AutoFOM) frissítését, két új módszer (UltraFOM 300 és VCS2000) alkalmazását, valamint további két módszer (HGP és DEST) hatályon kívül helyezését, és ennek érdekében a 2967/85/EGK rendelet 3. cikkének (3) bekezdésében előírt jegyzék második részének benyújtásával ismertette a boncolásos vizsgálat eredményeit.
            
         
               (4)
            
            
               A kérelem értékelése során megállapították, hogy a szóban forgó minősítési módszerek engedélyezéséhez szükséges feltételek teljesültek.
            
         
               (5)
            
            
               A 3220/84/EGK rendelet 2. cikkének (1) bekezdésével összhangban a tagállamok engedélyt kaphatnak arra, hogy a hasított sertéseknek a szóban forgó cikkben meghatározottól eltérő módon történő előkészítését lehetővé tegyék, amennyiben azt bizonyos kereskedelmi gyakorlatok vagy műszaki követelmények indokolttá teszik. Spanyolországban a kereskedelmi gyakorlat adott esetben megkívánhatja, hogy a nyelv, a szőr, a köröm, a nemi szervek, a háj, a vese és a rekeszizom mellett – amelyek eltávolítását a 3220/84/EGK rendelet 2. cikkének (1) bekezdése előírja – az elülső lábakat is eltávolítsák a hasított testről.
            
         
               (6)
            
            
               A műszereket és a minősítési módszereket illető módosítást kizárólag a szerzett tapasztalatok fényében elfogadott új bizottsági határozat alapján lehet engedélyezni. Ezért ez az engedély visszavonható.
            
         
               (7)
            
            
               Az egyértelműség érdekében a 88/479/EGK határozatot hatályon kívül kell helyezni, és helyébe új határozatnak kell lépnie.
            
         
               (8)
            
            
               Az e határozatban előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A HATÁROZATOT:
   1. cikk
   Az alábbi módszerek használata engedélyezett a hasított sertések 3220/84/EGK rendelet szerinti minősítésére Spanyolországban:
   
               a)
            
            
               a Fat-O-Meater (FOM) elnevezésű műszer és az ehhez kapcsolódó értékelési módszerek, amelyek részleteit a melléklet 1. része tartalmazza,
            
         
               b)
            
            
               a Fully automatic ultrasonic carcase grading (AUTOFOM) elnevezésű műszer és az ehhez kapcsolódó értékelési módszerek, amelyek részleteit a melléklet 2. része tartalmazza,
            
         
               c)
            
            
               az UltraFOM 300 elnevezésű műszer és az ehhez kapcsolódó értékelési módszerek, amelyek részleteit a melléklet 3. része tartalmazza;
            
         
               d)
            
            
               az Automatic Vision system (VCS2000) elnevezésű műszer és az ehhez kapcsolódó értékelési módszerek, amelyek részleteit a melléklet 4. része tartalmazza.
            
         2. cikk
   A 3220/84/EGK rendelet 2. cikkétől eltérve a hasított sertés az elülső lábak nélkül is előkészíthető a mérés és a minősítés előtt. Ebben az esetben a hasított sertések árfolyamának összehasonlítható alapon történő megállapítása érdekében a mért meleg súlyt 0,840 kilogrammal növelni kell.
   3. cikk
   A műszereket vagy a minősítési módszereket illetően módosítás nem engedélyezett.
   4. cikk
   A 88/479/EGK határozat hatályát veszti.
   5. cikk
   Ennek a határozatnak a Spanyol Királyság a címzettje.
   
      Kelt Brüsszelben, 2008. december 19-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 301., 1984.11.20., 1. o.
   
      (2)  HL L 285., 1985.10.25., 39. o.
   
      (3)  HL L 234., 1988.8.24., 20. o.
   
      MELLÉKLET
      A HASÍTOTT SERTÉSEK SPANYOLORSZÁGI MINŐSÍTÉSI MÓDSZEREI
      1.   rész
      FAT-O-MEATER (FOM)
      
                  1.
               
               
                  A hasított sertések minősítését a Fat-O-Meater (FOM) elnevezésű műszerrel kell elvégezni.
               
            
                  2.
               
               
                  A műszert Siemens SFH 950 típusú fotodiódával és (SFH 960 típusú) fotodetektorral ellátott, 6 mm átmérőjű szondával kell felszerelni, amelynek működési távolsága 3 és 103 mm között van. A mért értékeket számítógéppel kell átszámítani a színhústartalom becsült értékére.
               
            
                  3.
               
               
                  A hasított test színhústartalmát a következő képlet szerint kell kiszámítani:
                  
                      = 66,91 – 0,895 X1 + 0,144 X2
                  ahol:
                  
                              
                                 
                           
                           
                              =
                           
                           
                              becsült színhústartalom (százalékban),
                           
                        
                              X1
                           
                           
                              =
                           
                           
                              a szalonna vastagsága hátulról a harmadik és a negyedik borda között, a hasítás síkjától 60 mm-re mérve (milliméterben),
                           
                        
                              X2
                           
                           
                              =
                           
                           
                              az izom vastagsága az X1-gyel egy időben és ugyanazon a helyen mérve (milliméterben).
                           
                        A képlet a 60–120 kg súlyú hasított testek esetében érvényes.
               
            2.   rész
      FULLY AUTOMATIC ULTRASONIC CARCASSE GRADING (AUTOFOM)
      
                  1.
               
               
                  A hasított sertések minősítését a Fully automatic ultrasonic carcasse grading (AutoFOM) elnevezésű műszerrel kell elvégezni.
               
            
                  2.
               
               
                  A műszert 16 darab 2 MHz-es (Krautkrämer, SFK 2 NP típusú) ultrahangos átalakítóval (transzduktorral) kell felszerelni; az átalakítók közötti működési távolság 25 mm.
                  Az ultrahangos adatoknak tartalmazniuk kell a hátszalonna és az izom vastagságára vonatkozó adatokat is.
                  A mérések eredményeit számítógép segítségével át kell számítani a becsült színhústartalomra.
               
            
                  3.
               
               
                  A hasított sertés színhústartalmát 34 mérési pont alapján kell meghatározni a következő képlet segítségével:
                  
                      = 70,59614 – 0,0904 · V22 – 0,23033 · V23 – 0,15558 · V44 + 0,086638 · V46 – 0,09965 · V48 – 0,10002 · V49 – 0,11624 · V51 – 0,05561 · V52 – 0,04854 · V53 – 0,0432 · V54 – 0,00282 · V55 + 0,051829 · V57 + 0,036795 · V58 – 0,00519 · V59 – 0,0269 · V60 – 0,06432 · V61 – 0,05323 · V62 – 0,05229 · V64 – 0,0523 · V65 + 0,005645 · V72 – 0,06505 · V73 – 0,04587 · V74 + 0,015041 · V77 + 0,030928 · V78 – 0,08024 · V79 – 0,07275 · V80 – 0,07497 · V85 – 0,06818 · V86 – 0,06875 · V87 – 0,04742 · V90 – 0,00698 · V91 + 0,046485 · V92 – 0,10403 · V93 + 0,160475 · V123
                  ahol:
                  
                              
                                 
                           
                           
                              =
                           
                           
                              a hasított test becsült színhústartalma,
                           
                        V22, V23, … V123: az AutoFOM műszerrel mért változók.
               
            
                  4.
               
               
                  A mérési pontok és a statisztikai módszer leírását a Spanyolország által a 2967/85/EGK rendelet 3. cikkének (3) bekezdésével összhangban a Bizottsághoz benyújtott jegyzék II. része tartalmazza.
                  A képlet a 60–120 kg súlyú hasított testek esetében érvényes.
               
            3.   rész
      ULTRAFOM 200
      
                  1.
               
               
                  A hasított sertések minősítését az UltraFOM 300 elnevezésű műszerrel kell elvégezni.
               
            
                  2.
               
               
                  A műszert 4 MHz-es (Krautkrämer MB 4 SE típusú) ultrahangos szondával kell felszerelni. Az ultrahangos jeleket egy (Intel 80 C 32 típusú) mikroprocesszor digitalizálja, menti el és dolgozza fel. A mérések eredményeit maga az UltraFOM műszer számítja át a becsült színhústartalomra.
               
            
                  3.
               
               
                  A hasított test színhústartalmát a következő képlet szerint kell kiszámítani:
                  
                      = 69,22 – 1,023 X1 + 0,116 X2
                  ahol:
                  
                              
                                 
                           
                           
                              =
                           
                           
                              becsült színhústartalom (százalékban),
                           
                        
                              X1
                           
                           
                              =
                           
                           
                              a szalonna vastagsága hátulról a harmadik és a negyedik borda között, a hasítás síkjától 70 mm-re mérve (milliméterben),
                           
                        
                              X2
                           
                           
                              =
                           
                           
                              az izom vastagsága az X1-gyel egy időben és ugyanazon a helyen mérve (milliméterben).
                           
                        A képlet a 60–120 kg súlyú hasított testek esetében érvényes.
               
            4.   rész
      AUTOMATIC VISION SYSTEM (VCS2000)
      
                  1.
               
               
                  A hasított sertések minősítését az Automatic Vision system (VCS2000) elnevezésű műszerrel kell elvégezni.
               
            
                  2.
               
               
                  A VCS 2000 műszer a hasított sertésféltestek kereskedelmi értékének automatikus meghatározására szolgáló képfeldolgozó rendszer. Ez a rendszer a vágási termelési rendszeren belül hálózatba kapcsolt kamerákból áll, amelyek automatikusan filmre rögzítik a hasított féltesteket. A képadatokat ezután speciális képfeldolgozó szoftver segítségével számítógéppel feldolgozzák.
               
            
                  3.
               
               
                  A hasított sertés színhústartalmát 70 mérési pont alapján kell meghatározni a következő képlet segítségével:
                  
                      = 37,49855 + 0,017715 · X2 – 0,00075 · X40 – 0,02522 · X50 – 0,04549 · X52 – 0,0000335 · X59 – 0,000093 · X62 – 0,0000814 · X63 – 0,0000715 · X64 – 0,0000494 · X66 – 0,0000482 · X67 – 0,00047 · X69 + 0,000304 · X70 + 0,00867 · X77 – 0,03007 · X79 – 0,04575 · X81 – 0,01742 · X82 – 0,01768 · X83 – 0,03114 · X84 – 0,02549 · X85 – 0,0265 · X92 – 0,03299 · X95 – 0,02472 · X99 – 0,0399 · X102 + 0,020178 · X103 – 0,04614 · X106 + 0,012659 · X107 + 0,012256 · X110 + 0,015358 · X113 – 0,23294 · X116 + 0,010157 · X117 – 0,07282 · X120 + 0,126624 · X142 + 6,052785 · X2/6 – 13,2893 · X14/10 + 7,287408 · X77/51 – 4,09296 · X79/51 – 11,4326 · X81/51 – 1,28847 · X82/51 – 0,57019 · X83/51 – 5,21869 · X84/51 – 2,92106 · X85/51 + 8,274608 · X88/51 + 9,886478 · X91/51 – 0,00442 · X47/79 – 0,04848 · X50/79 + 0,227913 · X54/79 + 2,845209 · X77/79 + 0,018409 · X86/79 – 0,00838 · X89/79 + 0,007447 · X94/79 + 136,5994 · X27/20 + 182,973 · X29/20 – 6,82665 · X59/20 – 261 768 · X61/20 – 7,85416 · X62/20 – 3,8587 · X63/20 – 16,6166 · X64/20 – 59,2087 · X65/20 – 3,21138 · X66/20 – 6,96096 · X67/20 + 20,91982 · X68/20 – 109,736 · X69/20 + 243,641 · X70/20 + 29,84246 · X73/20 + 15,50442 · X74/20 – 0,30367 · X36/59 – 2,07787 · X40/59 – 0,38605 · X42/59 – 1,90547 · X69/59 + 3,554836 · X70/59
                  
                  ahol:
                  
                              
                                 
                           
                           
                              =
                           
                           
                              a hasított test becsült színhústartalma százalékban,
                           
                        X2, X40, … X70/59: a VCS2000 műszerrel mért változók.
               
            
                  4.
               
               
                  A mérési pontok és a statisztikai módszer leírását a Spanyolország által a 2967/85/EGK rendelet 3. cikkének (3) bekezdésével összhangban a Bizottsághoz benyújtott jegyzék II. része tartalmazza.
                  A képlet a 60–120 kg súlyú hasított testek esetében érvényes.